**УПИС У ПРВИ РАЗРЕД ШКОЛСКЕ 2024./2025. ГОДИНЕ**



**У први разред школске 2024./2025. г. уписују се деца рођена између 1. марта 2017. год. и 28. фебруара 2018. године. Упис за децу рођену у овом периоду je обавезан.**

Редован упис у први разред (деце која територијално припадају школи) почиње **1.априла 2024.године и траје до 31.маја 2024.године.**  
Школа може да упише и дете са подручја друге школе, на захтев родитеља, у складу са просторним могућнoстима а на захтев родитеља.

И ове године родитељи (и други законски заступници) који су грађани Републике Србије **електронским путем** уписују децу у први разред преко **портала еУправа**, где бирају термин за упис и тестирање детета у основну школу покретањем услуге еЗаказивање термина за упис и тестирање детета у ОШ. Заказивање ће бити омогућено **од 20. марта** **до 31.маја.2024. године.**

Потребно је да:

* Будете регистрован корисник, односно имате креиран налог на државном порталу за електронску идентификацију **euprava.gov.rs**
* Покренете услугу на Порталу еУправа (Услуге → Образовање → еЗаказивање термина у ОШ)
* Закажете термин у школи којој Ваше дете територијално припада\*

\*Уколико дете територијално не припада нашој школи (нема пријављено пребивалиште на уписном подручју школе), потребно је да нам у најкраћем року на мејл адресу **upisprvaka.zmaj@gmail.com** пошаљете следеће податке: име, презиме и ЈМБГ родитеља; име, презиме и ЈМБГ детета; адреса на којој је дете пријављено и адреса становања; контакт телефон.

Приликом уписа није потребно да прилажете документа, јер ће их школа прибавити по службеној дужности, и то:

* Извод из матичне књиге рођених
* Уверење о пребивалишту
* Уверење о похађању припремног предшколског програма
* Потврду о обављеном лекарском прегледу – лекарско уверење\*

\* Изузетак је само лекарско уверење уколико сте преглед обавили код приватног лекара, у том случају родитељ / други законски заступник уверење доноси у школу на дан тестирања или најкасније до 1. септембра.

Уверење о похађању припремног предшколског програма које издаје предшколска установа, прилаже се накнадно.

**Важна напомена за подручну школу у Лединцима: Родитељи који уписују децу у подручну школу у Лединцима треба да изаберу неки од термина СРЕДОМ, јер ће се у школи у Новим Лединцима искључиво тог дана вршити тестирање. Такође је потребно у напомени при пријављивању навести да уписујете дете у школу у Лединцима.**

**Напомена 1**: Термин можете да откажете 24 часа раније. Уколико не откажете термин и не дођете у заказаном термину у школу, систем Вам неће дозволити да наредних 14 дана резервишете нови термин за упис и тестирање детета у основну школу електронским путем. У том случају, родитељи ће морати директно да се обрате школи и закажу нови термин.

**Напомена 2**: Уколико имате додатна питања и недоумице у вези са заказивањем термина, обратите се контакт центру на 011/73-505-57. Телефонска подршка доступна је од 20. марта 2024. године и током трајања уписа у основне школе сваког радног дана од 13.00 до 14.00 часова.

Директор ОШ “Јован Јовановић Змај“ Сремска Каменица

**Драги наши будући ПРВАЦИ и родитељи,**

窗体底端